
ประกาศสภาเทศบาลตำบลยุโป
เรื่อง   เรียกประชุมสภาเทศบาลตำบลยุโป  สมัยประชุมสามัญประจำปี (สมัยแรก)  สมัยที่ 1 /2560
----------------------------------

ตามพระราชบัญญัติเทศบาล พ.ศ. 2496 แก้ไขเพิ่มเติมจนถึง (ฉบับที่ 13) พ.ศ.2552  มาตรา 24 ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรกและวันเริ่มประชุมสามัญประจำปีให้สภาเทศบาลกำหนด และตามข้อบังคับกระทรวงมหาดไทย ว่าด้วยการประชุมสภาท้องถิ่น พ.ศ.2547 และแก้ไขเพิ่มเติม (ฉบับที่ 2) พ.ศ.2554  หมวด 2  การประชุม  ข้อ 22 การเรียกประชุมสภาท้องถิ่นตาม ข้อ 20 ให้ประธานสภาท้องถิ่น แจ้งเป็นหนังสือให้สมาชิกสภาท้องถิ่นทราบล่วงหน้า  พร้อมทั้งปิดประกาศไว้ในที่เปิดเผย  ณ  สำนักงานองค์กรปกครองส่วนท้องถิ่น ก่อนกำหนดวันเปิดสมัยประชุมไม่น้อยกว่าสามวัน  เว้นแต่ เป็นการประชุมอันรีบด่วนจะแจ้งกำหนดเปิดสมัยประชุมและปิดประกาศน้อยกว่านั้นก็ได้ แต่ไม่ให้น้อยกว่ายี่สิบสี่ชั่วโมงก่อนกำหนดเวลาเปิดสมัยประชุม โดยให้ ระบุเหตุอันรีบด่วนในหนังสือ นั้นด้วย

อาศัยอำนาจ ตามความในระเบียบกระทรวงมหาดไทย ว่าด้วยข้อบังคับการประชุมสภาท้องถิ่น  พ.ศ. 2547  และแก้ไขเพิ่มเติมถึง (ฉบับที่ 2)  พ.ศ. 2554  หมวด 2  การประชุม  ข้อ 22  ประกอบกับมติสภาเทศบาลตำบลยุโป  สมัยประชุมสามัญ  ประจำปี  สมัยที่ 1 /2559  (ครั้งที่ 1)   เมื่อวันที่  5  กุมภาพันธ์  2559  จึงประกาศเรียกประชุมสภาเทศบาลตำบลยุโป สมัยประชุมสามัญประจำปี(สมัยแรก) สมัยที่  1 / 2560  ตั้งแต่วันที่  1 กุมภาพันธ์  - 2  มีนาคม   2560  โดยมีกำหนดสมัยประชุมไม่เกิน  30 วัน   ณ  ห้องประชุมสภาเทศบาลตำบลยุโป  หมู่ที่ 1  ตำบลยุโป  อำเภอเมืองยะลา  จังหวัดยะลา  และขอเชิญประชาชนผู้สนใจเข้าร่วมรับฟังการประชุมสภาฯ ดังกล่าวได้ โดยแจ้งความจำนงได้ที่ ฝ่ายเลขานุการสภาฯ ได้ตั้งแต่  บัดนี้เป็นต้นไป

จึงประกาศมาเพื่อทราบโดยทั่วกัน 

		                   ประกาศ   ณ  วันที่      16     เดือน  มกราคม    พ.ศ.  2560


					                        ประยูร   สุขขี
				                               (นายประยูร   สุขขี)
		  	                                 ประธานสภาเทศบาลตำบลยุโป

